Shernwa
రిచర్డ్స్‌, సచిన్‌, లారాల కలియిక కోహ్లీ: షేన్‌వార్న్‌
పూణే: ఆధునిక క్రికెట్‌ ప్రపంచంలో టీమిండియా కెప్టెన్‌ కోహ్లీ అత్యుత్తమ క్రికెటర్‌గా ఆస్ట్రేలియాకు చెందిన లెజెండరీ స్పిన్నర్‌ షేన్‌వార్న్‌ ప్రశంసించాడు.దక్షిణాఫ్రికా స్టార్‌ క్రికెటర్‌ డివిలియర్స్‌ కంటే కోహ్లీనే అత్యుత్తమ క్రికెటర్‌ అని కొనియాడాడు.ఈ మధ్య కాలంలో కోహ్లీ సృష్టించిన రికార్డులే అగ్రస్థానంలో నిలిపాయని షేన్‌ వార్న్‌ పేర్కొన్నాడు.ఫార్మాట్‌ ఏదైనా సరే వరుస సెంచరీలతో సత్తా చాటుతున్న కోహ్లీ ప్రస్తుతం ప్రపంచ క్రికెట్‌లో నంబర్‌్‌ వన్‌ ఆటగాడని కితాబునిచ్చాడు. బ్యాటింగ్‌ దిగ్గజాలు వివ్‌ రిచర్డ్స్‌,సచిన్‌,బ్రియాన్‌ లారాల కలయికే కోహ్లీ అని పూణేలో స్పోర్ట్‌ టేల్‌ కార్యక్రమానికి హాజరైన వార్న్‌ పేర్కొన్నాడు. కోహ్లీ నెంబర్‌ వన్‌ ఆట గాడు చాలా వేగంగా సెంచరీలు చేస్తూ దూసుకు పోతు న్నాడు. వెస్టిండీస్‌ దిగ్గజ ఆటగాడు వివ్‌ రిచర్డ్స్‌, సచిన్‌ లతో పోల్చదగిన ఒకే ఒక్క క్రికెటర్‌ కోహ్లీ అని వార్న్‌ పేర్కొన్నాడు. 2016లో అత్యధిక పరుగులు చేసిన ఆటగాళ్ల జాబితాలో కోహ్లీ ముందున్నాడు. దీంతో పాటు వరుసగా నాలుగు టెస్టుల్లో నాలుగు డబుల్‌ సెంచరీలు సాధించి క్రికెట్‌ దిగ్గజాలైన సర్‌ డాన్‌ బ్రాడ్‌మన్‌,రాహుల్‌ ద్రావిడ్‌ల రికార్డులను అధిగమించిన సంగతి తెలిసిందే. నేను కోహ్లీకి పెద్ద అభిమానిని.అతని బ్యాటింగ్‌ చూడటం నాకు చాలా ఇష్టం.కెప్టెన్‌గా కోహ్లీ దూకుడును కూడా ఇష్టపడతా, ఒక క్రికెటర్‌గా కోహ్లీఅంటే నాకు అభిమానం. అతనొక భిన్నమైన ఆటగాడు అని వార్న్‌ వివరిం చాడు.నాలుగు టెస్టుల బోర్డర్‌-గవాస్కర్‌ ట్రోఫిలో భారత క్రికెట్‌ జట్టే ఫెవరేట్‌ అని వార్నర్‌ జోస్యం చెప్పాడు. టీమిండియాను స్వదేశంలో ఓడించడం ఆస్ట్రేలియాకు అంత సులువు కాదన్నాడు.ఈ సిరీస్‌ ఖచ్చితంగా స్టీవ్‌ స్మిత్‌సేకు పరీక్ష లాంటిదేనిన షేన్‌ వార్న్‌ పేర్కొన్నాడు. పిచ్‌పై ఆశ్చర్యం వ్యక్తం చేసిన వార్న్‌ నాలుగు టెస్టుల బోర్డర్‌-గవాస్కర్‌ ట్రోఫిలో భాగంగా భారత్‌,ఆస్ట్రేలిఆయ మధ్య తొలి టెస్టు పూణేలోని మహారాష్ట్ర క్రికెట్‌ అసోసియేషన్‌ స్టేడియంలో గురవారం ప్రారంభమైంది.తొలిసారిగా ఒ టెస్టు మ్యాచ్‌కు ఈ స్టేడియం ఆథిత్యమిస్తుంది. ఈ క్రమంలో పిచ్‌ బాగా పొడిగా ఉందని మాజీ క్రికెటర్లు అభిప్రాయపడుతు న్నారు.ముంబైలోని వాంఖడే స్టేడియం మాదిరి ఈ స్టేడి యంలోని పిచ్‌పైనా పగుళ్లుకనిపిస్తున్నాయి.
తొలి టెస్టులో టాస్‌ గెలిచిన ఆస్ట్రేలియా బ్యాటింగ్‌ ఎంచుకుంది.పిచ్‌ బాగా డ్రైగా ఉందని, బౌన్స్‌కు అవకాశం ఉండదన్న ఉద్ధే శ్యంతో బ్యాటింగ్‌ తీసుకున్నామని టాస్‌ గెలిచిన అనంతరం స్టీవ్‌ స్మిత్‌ పేర్కొన్నాడు.టి20 మ్యాచ్‌లకు, టెస్టు మ్యాచ్‌లకు తేడా ఉందని,ఈ టెస్టు సిరీస్‌కు బాగా ప్రాక్టీస్‌ చేశామన్నాడు.ఆసీస్‌ తరుపున ఇద్దరు ఫాస్ట్‌ బౌలర్లు, ఆల్‌రౌండర్లలో బరిలోకి దిగుతున్నట్లు పేర్కొ న్నాడు.టీమిండియా కెప్టెన్‌ కోహ్లీ మాట్లాడుతూ ఎటు వంటి అవచనాలు లేకుండానే టాస్‌కు వచ్చానన్నాడు. కోహ్లీ కూడా స్లోపిచ్‌నుంచి స్పిన్‌ ఆశిస్తున్నట్లు వివరిం చాడు. అయితే ఇక్కడ రివర్స్‌ స్వింగ్‌కు కూడా అవకాశా లున్నాయి.టాస్‌ అనంతరం కామెంట్రేటర్‌ రవిశాస్త్రి మాట్లాడుతూ ఉపఖండంలో ఇటువంటి పిచ్‌ను తానెన్నడు చూడలేదన్నాడు. టాస్‌ కీలక పాత్ర పోషించనుంది ఇక స్పిన్‌ లెజెండ్‌ షేన్‌ వార్న్‌ సైతం ఇదే అభిప్రాయాన్ని వ్యక్తం చేశాడు.టెస్టు తొలి రోజునే అయిదవ రోజు పిచ్‌ మాదిరి కనిపిస్తుంది.ఈ టెస్టులో టాస్‌ కీలక పాత్ర పోషిస్తుంది.టాస్‌ గెలిచిన వారికి పిచ్‌ లాభిస్తుంది అని షేన్‌ వార్న్‌ పేర్కొన్నాడు. భారత్‌లో స్పిన్‌కు అనుకూలంగా ఉండే పిచ్‌లను చూశాం కానీ,ఈ తరహా పిచ్‌లను తానెన్నడు చూడలేదని కామెంట్రేటర్‌ సంజ§్‌ు మంజ్రేకర్‌ అభిప్రాయం వ్యక్తం చేశాడు.